open-index/open-wikipedia-markdown huggingface dataset:
Main-Taunus-Kreis

**Main-Taunus-Kreis** on piirikunta Saksan Hessenin osavaltion Darmstadtin hallintopiirissä. Se on pinta-alaltaan Saksan pienin ja toiseksi tiheimmin asuttu piirikunta. Main-Taunus-Kreis sijaitsee Reinin–Mainin alueella Frankfurt am Mainin läntisissä esikaupungeissa, itään Hessenin pääkaupungista Wiesbadenista ja koilliseen Rheinland-Pfalzin pääkaupungista Mainzista.

Piirikunnan pinta-ala on 222,53 neliökilometriä, ja siihen kuuluu 12 kuntaa. Väestöntiheys on 1&nbsp;075 asukasta neliökilometrillä, kun koko Hessenissä vastaava luku on 297. Vuoden 2020 lopussa piirikunnan väkiluku oli 239&nbsp;264. Piirikunnan hallintokeskus on vuodesta 1987 asti ollut väekkäin kaupunki Hofheim am Taunus. Aiemmin piirin hallinto sijaitsi Frankfurt-Höchstissä, joka oli piirikunnan edeltäjän Höchst am Mainin pääkaupunki vuodesta 1928.

Main-Taunus-Kreis tunnetaan naapurinsa Hochtaunuskreisin tavoin kalliista asunnoistaan ja korkeista vuokristaan sekä kaikkien Saksan liittotasavallan kaupunkien ja piirikuntien viidenneksi korkeimmasta ostovoimaindeksistä. Vuonna 2017 Main-Taunus-Kreisin alueen ostovoimaindeksi oli 132,9 prosenttia kansallisesta keskiarvosta. Bad Soden am Taunusin (176,5 prosenttia) ja Kelkheimin (Taunus) (143,0 prosenttia) kaupungeissa on Main-Taunus-Kreisin korkeimmat tulot henkeä kohti. Viereisen Hochtaunuskreisin ostovoimaindeksi on 143,2 prosenttia, mikä on toiseksi korkein tulo asukasta kohden kaikissa Saksan piirikunnissa ja kaupungeissa.

Piirikunnan etnisesti kirjavassa väestössä on edustettuina ainakin 154 kansallisuutta. Noin 2&nbsp;300 alueella asuvaa korealaista muodostaa Saksan suurimman korealaisyhteisön.

## Lähteet

## Aiheesta muualla

* Piirikunnan verkkosivut
Siti Nurhaliza

**Siti Nurhaliza binti Tarudin** (s. 11. tammikuuta 1979 Pahang, Malesia, tunnetaan paremmin nimellä **Siti Nurhaliza**) on malesialainen laulaja, näyttelijä, lauluntekijä, tuottaja ja yrittäjä.

## Diskografia
* *Siti Nurhaliza 1* (1996)
* *Siti Nurhaliza 2* (1997)
* *Cindai* (1997)
* *Adiwarna* (1998)
* *Seri Balas* (1999)
* *Pancawarna* (1999)
* *Sahmura* (2000)
* *Safa* (2001)
* *Sanggar Mustika* (2002)
* *E.M.A.S* (2003)
* *Anugerah Aidilfitri* (2003)
* *Prasasti Seni* (2004)
* *Transkripsi* (2006)
* *Hadiah Daripada Hati* (2007)
* *Lentera Timur* (2008)
* *Tahajjud Cinta* (2009)
* *CTKD: Canda, Tangis, Ketawa & Duka* (2009)
* *All Your Love* (2011)
* *Fragmen* (2014)
* *SimetriSiti* (2017)

## Aiheesta muualla

* 
* 
* 
* 
*
Perniön kirkonkylä

**Perniön kirkonkylä** on taajama Salon kaupungissa Varsinais-Suomessa. Kirkonkylä oli Perniön kunnan keskustaajama. Vuonna 2016 taajamassa asui 2&nbsp;401 henkilöä.

Perniön kirkonkylällä sijaitsee valtaosa Perniön palveluista. Siellä on muun muassa terveyskeskus, Perniön lukio, Perniön yhteiskoulu ja useita kauppoja.

## Lähteet
Marko Honkola

**Marko Honkola** on suomalainen uransa lopettanut pesäpalloilija. Honkola pelasi Superpesiksessä vuosina 1993–2011. Hän seurojaan olivat Seinäjoen Maila-Jussit, Nurmon Jymy ja Koskenkorvan Urheilijat. Seinäjoen Maila-Jusseissa pelatessaan kaudella 2001 Honkola voitti Superpesiksen kärkilyöntitilaston keräämällä kauden aikana 191 kärkilyöntiä. Nurmon Jymyssä pelatessaan Honkola saavutti SM-hopeamitalin kaudella 2005. Honkola pelasi urallaan 407 Superpesiksen runkosarjaottelua, joissa löi 17 kunnaria ja 112 tavallista juoksua, toi 250 juoksua ja keräsi 1697 kärkilyöntiä. 48 pelaamassaan pudotuspeliottelussa Honkola on lyönyt yhden kunnarin ja neljä tavallista juoksua, tuonut 13 juoksua ja kerännyt 156 kärkilyöntiä. 20 pelaamassaan Superpesiksen karsintasarjan ottelussa Honkola on lyönyt kahdeksan juoksua, tuonut 23 juoksua ja kerännyt 95 kärkilyöntiä.

## Lähteet
* http://www.pesiksenmaailma.fi/index.php/pelaajakortit?pelaajaid=94&view=pelaajakortti
* http://www.pesiksenmaailma.fi/index.php/tilastoselain?tilasto=kltilasto&jarjestys=lyodyt&sarja=1&kausi=2001&sarjajako=%25&sarjavaihe=1&joukkueid=%25&view=tilastoselain
* https://www.pesis.fi/pesis-info/historia/mitalistit/
Crab Rave

**Crab Rave** on irlantilaisen DJ-tuottaja Noisestormin kappale. Sen julkaisi Monstercat digitaalisesti ladattavana singlenä 1. huhtikuuta 2018 levy-yhtiön omalta *Monstercat Instinct Vol. 1* -albumilta. Kappale julkaistiin alun perin vain pienenä aprillipilana, mutta siitä huolimatta se alkoi keräämään pian julkaisunsa jälkeen suurta suosiota ja kehittyi internetmeemiksi sen musiikkivideon mukaansatempaavan teeman sekä sillä tanssivien rapujen takia. Noisestormin haastattelussa kertoman tiedon mukaan musiikkivideon teossa on käytetty Unreal Engineä. Lisäksi hän on kertonut että hän ei osannut lainkaan odottaa koko kappaleesta tulevan valtava internetmeemi.

Vuonna 2019 Noisestorm ilmoitti olevansa kehittämässä kappaleen suosion tiimoilta videopeliä nimeltään *Crab Champions*, joka on tarkoitus julkaista Microsoft Windowsille. Vaikka "Crab Rave" ei ole onnistunut pääsemään julkaisunsa jälkeen singlelistoille, se pääsi kuitenkin Yhdysvalloissa Billboardin Hot Dance/Electronic Songs-listan sijalle 14.

## Lähteet
Ylösnousemuksesta

**Ylösnousemuksesta** (, ) on Athenagoras Ateenalaisen 100-luvulla kirjoittama kristillinen teologinen teos, joka käsittelee nimensä mukaisesti ylösnousemusta. Se on varhaisin tunnettu yhtä tiettyä aihetta käsittelevä kristillinen tutkielma.

## Historia

Athenagoras eli ja kirjoitti 100-luvun jälkimmäisellä puoliskolla. *Ylösnousemuksesta* on toinen hänen kahdesta säilyneestä teoksestaan apologeettisen teoksen *[[Vetoomus kristittyjen puolesta]]* ohella. *Ylösnousemuksesta* osoittaa, että sen käsittelemä aihe oli herättänyt omana aikanaan paljon keskustelua, epäilyksiä ja vastustusta. Teosta ei ole kyetty ajoittamaan tarkasti. Sen arvellaan kuitenkin olevan kirjoitettu jonkin verran *Vetoomusta* myöhemmin.

## Sisältö

Athenagoraan teos käsittelee ihmisten ylösnousemusta ennen viimeistä tuomiota, ei niinkään Jeesuksen ylösnousemusta. Athenagoras käsittelee luku kerrallaan erilaisia ylösnousemusajatusta kohdanneita vastaväitteitä ja pyrkii kumoamaan ne.

Teoksen sisältö luvuittain on:

:I. Totuuden puolustuksen tulisi edeltää siitä käytävää keskustelua
:II. Ylösnousemus ei ole mahdotonta
:III. Hän joka voi luoda voi myös herättää kuolleet
:IV. Vastalause, jonka mukaan jotkut ihmisruumiit ovat tulleet osaksi toisia
:V. Ruoansulatuksen ja ravitsemuksen kulusta
:VI. Kaikki hyödytön ja haitallinen hylätään
:VII. Ylösnousemusruumis on eri ruumis kuin nykyinen
:VIII. Ihmisliha ei ole ihmisten varsinaista ja luonnollista ruokaa
:IX. On absurdia käyttää perusteluna ihmisten kyvyttömyyksiä
:X. Ei voida osoittaa, ettei Jumala halua ylösnousemusta
:XI. Yhteenveto
:XII. Argumentti ylösnousemuksen puolesta perustuen tarkoitukseen, joka oli olemassa jo ihmisen luomisessa
:XIII. Saman argumentin jatkoa
:XIV. Ajatus ylösnousemuksesta ei perustu pelkästään ajatukseen tulevasta tuomiosta

:XV. Argumentti ylösnousemuksen puolesta perustuen ihmisen luontoon
:XVI. Kuoleman ja unen analogia, ja tästä seuraava argumentti ylösnousemuksen puolesta
:XVII. Ihmisessä havaitut muutokset tekevät ylösnousemuksesta todennäköistä
:XVIII. Viimeisen tuomion tulee liittyä sekä sieluun että ruumiiseen: siksi ylösnousemus tulee tapahtumaan
:XIX. Ihmisen asema olisi eläimiä huonompi, ellei ylösnousemusta olisi
:XX. Ihmisen tulee koostua sekä ruumiista että sielusta, jotta hänelle annettu tuomio olisi oikeudenmukainen
:XXI. Saman argumentin jatkoa
:XXII. Saman argumentin jatkoa
:XXIII. Saman argumentin jatkoa
:XXIV. Argumentti ylösnousemuksen puolesta perustuen ihmisen lopulliseen päämäärään
:XXIII. Saman argumentin jatko ja päättäminen

## Lähteet

## Kirjallisuutta
### Tekstilaitoksia ja käännöksiä

* Athenagoras: *The Resurrection of the Dead*. Teoksessa 
* Athenagoras: *De Resurrectione*. Teoksessa 
* Athenagoras: *Sur la résurrection des morts*. Teoksessa 

### Muuta kirjallisuutta

* 

## Aiheesta muualla

* Athenagoras of Athens: *[http://www.earlychristianwritings.com/text/athenagoras-resurrection.html The Treatise of Athenagoras the Athenian, Philosopher and Christian, on the Resurrection of the Dead]*. Early Christian Writings.
Noisestorm

**Noisestorm** (oikealta nimeltään **Eoin O'Broin**)  on irlantilainen DJ ja musiikintuottaja. Hänet tunnetaan parhaiten internetilmiöksi muodostuneesta kappaleesta "Crab Rave", joka saavutti Billboardin Dance/Electronic Songs-listan sijan 14. Lisäksi hänet tunnetaan positiivisen vastaanoton saaneesta kappaleesta "Breakout", jonka hän julkaisi brittiläisen hip hop-yhtye Foreign Beggarsin kanssa.

## Diskografia

#### EP-levyt

* Ignite EP (1. toukokuuta 2011)
* Solar EP (1. elokuuta 2011)
* Renegade EP (2. helmikuuta 2012)
* Surge EP (12. maaliskuuta 2014)

**Vierailevana artistina**

* Some Wobbles EP (Ephixa) (29. heinäkuuta 2011)
* Bring the Madness (The Remixes) (Excision & Pegboard Nerds) (23. maaliskuuta 2015)

#### Singlet

* Shockwave (2011)
* Airwaves (2011)
* Full Focus (2011)
* Wipeout (2011)
* Breakdown (2012)
* Timewarp (2012)
* Together (2013)
* Eclipse (2013)
* Surge (2014)
* Breakdown VIP (2014)
* Sentinel (2014)
* Barracuda (2015)
* Heist (2015)
* Antihero (2016)
* Leaving Now (2016)
* This Feeling (2016)
* Escape (2017)
* Crab Rave (2018)
* Breakout (mukana Foreign Beggars) (2018)

## Lähteet
Harmony Nice

**Harmony Nice** (s. 19. toukokuuta 1997 Norwich, Iso-Britannia) on brittiläinen wicca, tubettaja ja kirjailija.

Harmony kiinnostui jo nuorena luonnosta ja nautti puutarhatöissä auttamisesta.  Hänen kiinnostuksensa noituuteen heräsi kun hänelle kerrottiin 14-vuoden ikäisenä Hilda-isoisoäidistään.  Nice harjoitti noituutta teini-ikäisenä, ja ryhtyi wiccaksi 17-vuotiaana.

## Ura
Nice aloitti YouTube-videoiden tekemisen vuonna 2013.   Alkujaan hän teki kauneudenhoitoon liittyviä videoita, mutta vaihtoi aihetta huomattuaan ihmisten mielenkiinnon hänen elämäntyyliä kohtaan. Harmony Nice on tehnyt lukuisia wiccaan littyviä videoita, joissa hän opettaa uskomuksiaan ja herättää laajaa keskustelua aiheesta. Harmony tekee edelleen myös muita aiheita käsitteleviä videoita, joista mainittakoon meikkitutoriaalit, paranormaalit kertomukset, vegaaninen ruokavalio, mielenterveysongelmat, hyvinvointi sekä muoti.  

Harmonyn YouTube-kanava kasvoi neljässä vuodessa, ja hänellä oli vuonna 2017 yli 560 000 seuraajaa YouTubessa ja yli 370 000 seuraajaa Instagramissa.  

Harmony Nice kirjoitti kirjan *Wicca: A modern guide to witchcraft and magick* ( ), joka ilmestyi lokakuussa 2018. Kirjan kustansi Onion Spring.

Lisäksi Nice suunnitteli Shop Dixi-nimisen internetissä toimivan korukaupan kanssa korumalliston *The Fern Goddess*, joka sisälsi yli 70 luonnon ja wiccan inspiroimaa korua. Mallisto ilmestyi lokakuussa 2018.

## Lähteet

## Aiheesta muualla

* Harmony Nice YouTubessa
* Harmony Nice Instagramissa
* Harmony Nice kotisivut
Anne Meskanen-Barman

**Anne Meskanen-Barman** (s. 1966 Valkeakoski) on suomalainen kuvanveistäjä.

Meskanen-Barman opiskeli kuvanveistoa Kankaanpään taidekoulussa vuosina 1987–1991. Hän on opiskellut myös Gdańskin taideakatemiassa vuonna 1987, vuonna 1989 kivenveistokurssilla Tyrvään käsi- ja taideteollisuusoppilaitoksessa ja betonikurssilla Aalto yliopistossa 2017. Meskanen-Barman asuu Espoossa.

Meskanen-Barman on pitänyt vuosien 1991–2019 aikana 16 yksityisnäyttelyä, osallistunut 40 yhteis- ja kutsunäyttelyyn ja 30 ryhmänäyttelyyn (vuodesta 1989 lähtien) ja kahdeksaan näyttelyyn Suomen ulkopuolella.

Meskanen-Barman osallistui vuonna 2013 Suomen Kulttuurirahaston järjestämään 75-vuotisjuhlamitalisarjan (kolmen mitalin sarja) suunnittelukilpailuun. Kilpailun ensimmäinen palkinto jaettiin, sen saivat Tapio Kettunen ehdotuksella *Malja* ja Anne Meskanen-Barman ehdotuksella *Aristoteles*. Meskasen mitalisarja myös toteutettiin. 

Meskasen julkisia veistoksia on muun muassa *Hyppy*, joka on vuonna 2017 paljastettu kaksiosainen veistos Jyväskylän Ruusupuistossa. Teoksen materiaalit ovat pronssi ja punainen graniitti.

## Valokuvia julkisista teoksista

Tiedosto:Anne Meskanen-Barman Lähteellä 2024.jpg|*Lähteellä*, 2024, Rauma.


## Lähteet

## Aiheesta muualla
* 
* Anne Meskanen-Barman taiteilijamatrikkelissa
Nicola Yoon

**Nicola Yoon** (s. 1972 Rio de Janeiro) on jamaikalais-yhdysvaltalainen lasten- ja nuortenkirjailija. Hän asuu nykyisin Los Angelesissa miehensä kanssa, joka oli suunnitellut hänen kirjojensa kuvituksia. 

Hänellä on sähkötekniikan korkeakoulututkinto Cornellin yliopistosta. Opiskeluihin kuului luovan kirjoittamisen valinnainen aine, joka sai Yoonin "koukkuun kirjallisesti".

Yoon työskenteli 20 vuotta ohjelmoijana ennen ensimmäisen kirjansa julkaisemista. Hän sai inspiraation kirjoittaa debyyttiteoksensa *Everything, Everything*, kun hänen Biracial-tyttärensä oli syntynyt.  Vauvan suojeleminen vaaroilta antoi hänelle ajatuksen kirjoittaa tarina 17-vuotiaasta tytöstä, joka myös tarvitsi suojaa. Kirjan kirjoittaminen kesti Yoonilta kolme vuotta, kun hän samalla työskenteli kokopäiväisesti alkuperäisessä ammatissaan ja kasvatti tytärtään.  Hänen miehensä, Korean amerikkalainen graafinen suunnittelija David Yoon teki teoksen kuvituksen.

*Everything, Everything* julkaistiin syyskuussa 2015. Se pysyi Yhdysvalloissa 40 viikkoa New York Timesin myydyimpien kirjojen listalla. Kirjaan pohjautuva elokuva on saman niminen ja sen pääosissa ovat Amandla Stenberg ja Nick Robinson. Filmin *Kaikki kaikessa* ensi-ilta oli toukokuussa 2017.

Yoonin toinen kirja *The Sun Is also a Star* julkaistiin marraskuussa 2016 ja saavutti New Yorkin Timesin bestsellereiden listalla kärkisijan. Se oli vuoden 2016 kansallisen kirjapalkinnon finalisti ja pääsi The New York Times Book Review -luetteloon vuoden 2016 merkittävien lastenkirjojen luetteloon. Lisäksi se oli Entertainment Weeklyn vuoden 2016 kymmenen parhaan kirjan joukossa. *The Sun Is also a Star* oli Amelia Elizabeth Walden -palkinnon finalistina vuonna 2017. Joulukuussa 2016 ilmoitettiin, että Warner Brothers ja MGM ovat hankkineet teoksen elokuvaoikeudet. Ry Russo-Youngin ohjaama elokuva, jonka pääosissa ovat Yara Shahidi ja Charles Melton, tuli ensi-iltaan 17. toukokuuta 2019. 

## Teokset
* *Everything, Everything*. Delacorte Press. 2015. .
* *The Sun Is Also a Star*. Delacorte Press. 2016. .

## Lähteet

## Aiheesta muualla
*
*
Agnes Geraghty

**Agnes Geraghty** (26. marraskuuta 1907 New York – 1. maaliskuuta 1974 Oceanside) oli yhdysvaltalainen uimari ja olympiamitalisti. Hän voitti olympiahopeaa 200 metrin rintauinnissa vuoden 1924 kesäolympialaisissa.

## Lähteet
Panipatin toinen taistelu

**Panipatin toinen taistelu** käytiin vuonna 1556 mogulikenraalin Tardi Begin ja kapinallisen Bengalin sulttaanin Hemun välillä. Taistelut käytiin Delhissä ja Agrassa sen jälkeen, kun Hemu joukkoineen oli vallannut Delhin ja Tughlaqabadin kaupungit Akbarin ja Tardi Begin hallusta. Marraskuussa 1556 joukot kohtasivat ja taistelu päättyi Hemun kuolemaan ja hänen joukkojensa häviöön.

## Lähteet
I’m in Love with a Monster

**I’m in Love with a Monster** on yhdysvaltalaisyhtye Fifth Harmonyn kappale. Sen julkaisivat Epic Records sekä Syco Music digitaalisesti ladattavana singlenä 14. elokuuta 2015. Kappale on toteutettu tietokoneanimoidulle fantasia-komediaelokuvalle Hotel Transylvania 2. Kappaleen ovat sanoittaneet Harmony Samuels, Carmen Reece, Sarah Mancuso, Edgar Etienne sekä Ericka Coulter, joista ensimmäinen myös tuotti sen. ”I’m in Love with a Monster” on popkappale, jossa on elementtejä myös R&B:sta, soulista, rockista ja hip hopista.

Sanoiltaan kappale kertoo henkilöstä, joka on rakastunut ilkikuriseen tyyppiin, josta laulu käyttää sanaa ”hirviö” (monster) hyperbolana kuvaillakseen hänen persoonallisuuttaan. Julkaisunsa jälkeen kappaleesta ei tullut myyntimenestystä sen päästyä listoille vain Belgiassa, jossa se nousi singlelistan sijalle 23. Kappaleelle on toteutettu myös musiikkivideo, jonka ensiesitys tapahtui Sonyn mainostaululla New Yorkin Times Squarellä 27. elokuuta 2015. Videolla nähdään yhtyeen jäsenet tanssimassa hotellin edustalla ja sisätiloissa hirviöiksi pukeutuneiden näyttelijöiden kanssa, joilla viitataan kappaleen mukanaoloon elokuvassa. Jokainen yhtyeen jäsen esittää videolla jotakin hahmoa. Fifth Harmony on esittänyt kappaleen livenä muun muassa James Cordenin juontamassa The Late Late Show’ssa sekä radio-ohjelmassa On Air with Ryan Seacrest.

## Kappalelista

**Digitaalinen lataus**

# I’m in Love with a Monster – 3:31

## Listasijoitukset

* Belgia (Ultratip Flanderi): 23

## Lähteet
Hopeasipuli

**Hopeasipuli** (*Allium cepa* Hopeasipuli-ryhmä) on ruokasipulin viljelylajikkeiden ryhmä. Hopeasipulit ovat pienehköjä, sileitä, usein litteitä tai joskus lähes pallomaisia. Paperinohut kuori on hopeanvaalea, ja itse sipuli on valkoinen. Sen maku on makeampi ja miedompi kuin keltasipulilla, joten se sopii hyvin syötäväksi raakana. Hopeasipulia käytetään esim. viher- ja perunasalaateissa, sillin kanssa tarjottuna, tai pataruoissa. Hopeasipulia myydään joskus *salaattisipulin* nimellä. 

Kuivassa ja viileässä paikassa hopeasipuli säilyy kuukausia, huoneenlämmössäkin noin yhden kuukauden. Makeutensa takia sitä suositellaan säilytettäväksi jääkaapissa, 5–8 °C lämpötilassa. Se on herkkä etyleenille.

Hopeasipuli kasvaa kuten kelta- ja punasipuli, eli yhdestä istukassipulista kasvaa yksi isompi sipuli. 

## Lähteet
Sybil Bauer

**Sybil Lorina Bauer** (18. syyskuuta 1903 – 31. tammikuuta 1927) oli yhdysvaltalainen uimari ja olympiavoittaja. Hän voitti olympiakultaa 100 metrin selkäuinnissa vuoden 1924 kesäolympialaisissa.

Bauer kuoli syöpään vain 23 vuoden iässä.

## Lähteet
Alli Hannikainen

**Laura Alfhild ”Alli” Kustaantytär Hannikainen** (o.s. *Nikander*; 21. huhtikuuta 1867 Hämeenlinna – 12. kesäkuuta 1949 Helsinki) oli suomalainen laulunopettaja ja kuoronjohtaja, joka toimi opettajana sekä Jyväskylässä että Helsingissä. Kuoronjohtajana hän oli muun muassa perustamassa jyväskyläläistä naiskuoroa Vaput, jota hän myös johti 11 vuoden ajan.

## Nuoruus ja perhe
Alli Nikander syntyi Hämeenlinnassa vuonna 1867. Hänen vanhempansa olivat Kustaa ja Heleena Nikander, ja hänellä oli neljä siskoa. Nikander aloitti 17-vuotiaana opinnot Jyväskylän seminaarissa. Hän opiskeli toista vuottansa, kun musiikinopettaja Pekka Hannikainen päätti perustaa pienkuoroja. Hannikainen ihastui kolmetoista vuotta itseään nuorempaan Nikanderiin. Heidän välinen suhde akoi Hannikaisen kirjelappusista, joita hän jätti oppilaansa nuottivihkoon. Heidän liitto oli kuitenkin vaikea, sillä opettajan ja oppilaan välinen suhde oli ankarasti kielletty ja Nikander asui naisten internaatissa.

Alli ja Pekka Hannikainen menivät kihloihin 21. lokakuuta 1887. Alli joutui jättämään opintonsa kesken, koska oppilaan ja opettajan ei sopinut olla kihloissa. Pariskunta meni naimisiin heinäkuussa 1888. He saivat liittonsa aikana kuusi lasta, joista Toini kuoli tulirokkoon kolmevuotiaana. Muut lapset olivat Lauri, Ilmari, Tauno, Arvo ja Väinö.

## Opettaja ja kuoronjohtaja

Vaikka Alli Hannikainen pystynyt jatkamaan koulua Jyväskylässä, hänelle annettiin kuitenkin erivapaus antaa opetusnäytteen Helsingin normaalilyseossa. Hän sai näin laulunopettajan pätevyyden. Hannikainen opetti musiikkia kaikissa Jyväskylän kouluissa ja sen lisäksi myös ruotsia ja uskontoa.

Hannikainen piti myös kotonaan yksityistä pianokoulua ja perusti useita kuoroja. Hän käytännössä johti kuoroja kaikissa harrastuskuvioissaan, ompeluseuroissa, lukupiireissä ja hyväntekeväisyysyhdistyksissä. Naiskuoro Vaput sai alkunsa Hannikaisen johtamasta Kotikuorosta. Se perustettiin vuonna 1906, mutta sen toiminta virallisettiin vuonna 1910, jolloin kuoro sai myös nimekseen Vaput. Hannikainen johti kuoroa vuoteen 1917 asti.

Alli ja Pekka Hannikainen muuttivat vuonna 1917 Helsinkiin Pekan eläköidyttyä. Alli Hannikainen toimi Helsingissäkin opettajana ja kuoronjohtajana. Hänestä tuli 50-vuotiaana Helsingin musiikkiopisto kuoronjohdon ja säveltapailun opettaja. Pekka Hannikainen sairastui ja kuoli, kun Alli oli 57-vuotias. Alli eli 82-vuotiaaksi ja kuoli vuonna 1949.

## Lähteet
Hemu

**Hemu** eli **Samrat Hem Chandra Vikramaditya** (k. 5. marraskuuta 1556 Panipat, Intia) oli hindukenraali, joka johti Bengalin kapinallisjoukkoja. 

Hemu syntyi Alwarissa, Rajasthanissa. Hän lähti nuorena sotaväkeen ja pääsi johtamaan Sur-dynastiaa hallinneen Islam Shah Surin armeijaa. Tämän kuoltua valtaan nousi Muhammad Shah Adil, jonka alaisuudessa Hemu oli pääministerinä. Ennen kuolemaansa Panipatin toisessa taistelussa Hemu oli osallistunut 22 taisteluun. 

## Lähteet
Katja Törmänen

**Katja Törmänen** (s. 1971) on oululainen kirjailija, kääntäjä ja luovan kirjoittamisen ohjaaja, koulutukseltaan historian opettaja. Oman tuotantonsa lisäksi Törmänen tekee käännöksiä suomesta englanniksi ja englannista suomeksi. Hän on myös pitänyt luovan kirjoittamisen työpajoja aikuisille.  

Törmänen voitti Liken ja Tähtivaeltajan spekulatiivisen fiktion kirjoituskilpailun vuonna 2016 romaanillaan *Karhun morsian*, joka julkaistiin Liken kustantamana helmikuussa 2018.

## Teokset
* *Kevääntekijät*. Heskilian perilliset osa 1. Osuuskunta Lilith, 2015. .
* *Kesänkaitsijat*. Heskilian perilliset osa 2. Books on Demand, GmbH, 2016. .
* *Karhun morsian*. Like, 2018. .
* *Maan tytär*. Like, 2019. .

## Lähteet
Work from Home

**Work from Home** on yhdysvaltalaisyhtye Fifth Harmonyn kappale, jolla vierailee myös yhdysvaltalaislaulaja Ty Dolla Sign. Sen julkaisivat Epic Records, Syco Music ja Sony Music yhtyeen toisen, 7/27-studioalbumin ensimmäisenä singlenä 26. helmikuuta 2016. Kappaleen ovat sanoittaneet Joshua Coleman, Dallas Koehlke, Jude Demorest, Tyrone Griffin, Jr., Alexander Izquierdo, ja Brian Lee, joista kaksi ensimmäistä myös tuottivat sen. "Work from Home" on lajityypiltään pop ja R&B kappale, jossa on elementtejä myös trapistä sekä trooppisesta housesta. Kappaleen sanat kuvastavat sanaa "work" (työ) eufemismina seksille. Monet musiikkimediat listasivat kappaleen heidän vuoden parhaimpien kappaleiden listoille.

"Work from Home" pääsi ensimmäisellä listaviikollaan Yhdysvaltain Billboard Hot 100-listan sijalle 12., josta se nousi lopulta sijalle 4. sen kolmannellatoista listaviikolla. Tämä teki siitä Fifth Harmonyn kaikkien aikojen menestyneimmän singlen kyseisellä listalla. "Work from Homesta" tuli myös Billboard Hot 100-listan ensimmäinen viiden parhaan joukkoon päässyt tyttöbändin kappale sitten syyskuun 2006, jolloin The Pussycat Dollsin kappale "Buttons" pääsi listan sijalle 3. Lisäksi kappale pääsi Yhdysvalloissa myös Mainstream Top 40 ja Rhythmic Songs-listoille. Joulukuussa 2016 kappaletta oli myyty Yhdysvalloissa 1,4 miljoonaa digitaalista kopiota. Kappale on myynyt myös moninkertaista platinaa lukuisissa valtioissa, mukaan lukien Kanadassa ja Yhdysvalloissa joissa se myi viisinkertaista platinaa.

Kappaleelle on toteutettu myös Director X:n ohjaama musiikkivideo, joka julkaistiin videopalvelu YouTubessa singlen julkaisupäivänä. Video kuvattiin talonrakennustyömaalla. Musiikkikriitikot arvostelivat videota sen kaksimielisistä visuaaleista, jotka korostuvat hyvin myös kappaleen sanoissa. Videolla nähdään yhtyeen jäsenet vuorovaikutuksessa rakennusmiesten kanssa sekä esittämässä koreografioituja tanssirutiineja työvarusteisiin pukeutuneina. "Work from Home" voitti sekä vuoden 2016 MTV Music Awardsissa että American Music Awardsissa palkinnon kategoriassa "Paras yhteistyö". Lokakuussa 2016 kappaleen musiikkivideo rikkoi YouTubessa miljardin näyttökerran rajan ja siitä tuli vuoden 2016 katsotuin YouTube-video.

## Lähteet
Wittenbergin piirikunta

**Wittenbergin piirikunta** () on Saksi-Anhaltin osavaltion itäosassa sijaitseva yksi Saksan piirikunnista. Piirikunta on Brandenburgin osavaltion rajalla, noin tunnin ajomatkan päässä liittovaltion pääkaupungista Berliinistä. Aluehallinto sijaitsee Wittenbergissä.

Alueen pohjoisosan maisemaa hallitsevat Flämingin metsäiset kukkulat. Elbe virtaa piirikunnan läpi lähes 100 kilometriä halkoen pelto- ja niittymaisemia. Alueen eteläpuolella sijaitseva Dübener Heide on Keski-Saksan suurin yhtenäinen metsäalue. Piirikunnan alueesta metsää on noin 40 % ja viljelysmaata noin 49 %.

## Kaupungit ja kunnat
Wittenbergin piirikuntaan kuuluu yhdeksän kaupunkia ja kuntaa.
*Annaburg
*Bad Schmiedeberg
*Coswig (Anhalt)
*Gräfenhainichen
*Jessen (Elster)
*Kemberg
*Wittenberg
*Oranienbaum-Wörlitz
*Zahna-Elster

## Lähteet

## Aiheesta muualla
Marburg-Biedenkopfin piirikunta

**Marburg-Biedenkopfin piirikunta** () on piirikunta Saksan Hessenin osavaltion Gießenin hallintopiirissä. Piirikunnan pinta-ala on 1&nbsp;262,37 neliökilometriä, ja siihen kuuluu 22 kuntaa. Vuoden 2020 lopussa piirikunnan väkiluku oli 245&nbsp;903 asukasta. Alueen maisemalle on ominaista matala vuoristo, suuret metsät ja Lahn-joki, joka virtaa piirikunnan läpi lännestä kaakkoon.

Piirin keskus on Marburgin yliopistokaupunki, jossa on yli 70&nbsp;000 asukasta. Muita merkittäviä kaupunkeja ovat Gladenbach ja entinen Biedenkopfin piirin pääkaupunki Biedenkopf, jotka molemmat sijaitsevat alueen länsiosassa Hessenin Hinterlandissa. Merkittäviä ovat myös Kirchhain ja liikekeskus Stadtallendorf.

## Lähteet

## Aiheesta muualla

* Piirikunnan verkkosivut
Ira (laulaja)

**Ira** (s. 4. heinäkuuta 1994 Heinola, oik. **Ira Sofia Mikkonen**) on suomalainen laulaja, lauluntekijä ja muusikko. Ira osallistui *[[The Voice of Finland|The Voice of Finlandin]]* seitsemännelle tuotantokaudelle vuonna 2018. Hän osallistui myös ohjelman kymmenennelle kaudelle, jolloin hän selvitti tiensä finaaleihin ja sijoittui neljänneksi.

Laulamisen ohella Ira toimii rekkakuskina. Hän on suorittanut hevosharrasteohjaajan koulutuksen.

## Ura
Ira aloitti biisien kirjoittamisen ja säveltämisen jo nuorena, mutta hänen ensimmäinen kappaleensa julkaistiin vuonna 2018. Debyyttisingle Mitä Sä Odotat ylitti nopeasti 100 000 kuuntelun rajan Spotifyssa.

## Diskografia

* Mitä sä odotat (2018)
* Päästä irti (2018)
* Me ei olla joutsenii (2018)
* Rikkinäinen (2019)
* Vahvempi ilman sua (2020)
*Totuta (2021)
*Hei Tyttö (2024)
*Keinukaruselli (2024)

Lähde: 

## Lähteet

## Aiheesta muualla
* Iran virallinen sivusto
Worth It

**Worth It** on yhdysvaltalaisyhtye Fifth Harmonyn kappale, jolla vierailee myös yhdysvaltalaisräppäri Kid Ink. Sen julkaisivat Epic Records ja Syco Music yhtyeen Reflection-debyyttistudioalbumin kolmantena ja viimeisenä singlenä 2. maaliskuuta 2015. Kappaleen ovat sanoittaneet Priscilla Renea, Ori Kaplan ja Stargate, joista kaksi jälkimmäistä myös tuottivat sen. "Worth It" on lajityypiltään dance-pop ja R&B kappale, joka sisältää runsaasti sekä balkaanista että Lähi-idän musiikkia. Kappaleen sanat käyvät läpi feminismiä, itsensä arvostamista ja luottamista, sekä kaksimielisyyttä.

Kappaleesta tuli "nukkuva hitti" Yhdysvaltain Billboard Hot 100-listalla, jossa se lopulta pääsi listan sijalle 12. Tämä oli yhtyeen sen ajan parhain saavutus kyseisellä listalla ja se oli samalla ensimmäinen listan kahdenkymmenen parhaan joukkoon päässyt tyttöbändin single sitten The Pussycat Dollsin vuonna 2009 julkaiseman kappaleen "Jai Ho! (You Are My Destiny)". Britanniassa kappale saavutti singlelistan sijan 3. Kappaleelle on toteutettu myös Cameron Duddyn ohjaama musiikkivideo, jolla nähdään yhtyeen jäsenet hallitsemassa miehiä yritysten johtajina. Fifth Harmony on mainostanut kappaletta lukuisissa televisiolähetetyissä esityksissä kuten Dancing with the Stars ohjelman 21. tuotantokaudella, Jimmy Kimmel Live!:ssa sekä vuoden 2015 MTV Europe Music Awardsissa.

## Lähteet
Odenwaldkreis

**Odenwaldkreis** on piirikunta Saksan Hessenin osavaltion Darmstadtin hallintopiirissä. Piirikunnan pinta-ala on 623,93 neliökilometriä, ja siihen kuuluu 12 kuntaa. Vuoden 2020 lopussa piirikunnan väkiluku oli 96&nbsp;754 asukasta. Odenwaldkreis on väkiluvultaan Hessenin pienin piirikunta. Piirikunnan pääkaupunki on Erbach.

## Lähteet

## Aiheesta muualla

* Piirikunnan verkkosivut
Offenbachin piirikunta

**Offenbachin piirikunta** () on piirikunta Saksan Hessenin osavaltion Darmstadtin hallintopiirissä. Piirikunnan pinta-ala on 356,24 neliökilometriä, ja siihen kuuluu 13 kuntaa. Vuoden 2020 lopussa piirikunnan väkiluku oli 356&nbsp;542.

Offenbachin piirikunta sijaitsee keskellä Reinin-Mainin aluetta ja on osa Frankfurtin kaupunkialuetta, Frankfurt am Mainin ydinkeskustan ympärillä olevaa taajamaa. Piirikunnan pääkaupunki oli aiemmin Offenbach am Main, mutta vuodesta 2002 lähtien se on ollut Dietzenbach.

## Lähteet

## Aiheesta muualla

* Piirikunnan verkkosivut
Rheingau-Taunus-Kreis

**Rheingau-Taunus-Kreis** on piirikunta Saksan Hessenin osavaltion Darmstadtin hallintopiirissä. Piirikunnan pinta-ala on 811,41 neliökilometriä, ja siihen kuuluu 17 kuntaa. Vuoden 2020 lopussa piirikunnan väkiluku oli 187&nbsp;433 asukasta.

Rheingau-Taunus-Kreisin pääkaupunki on Bad Schwalbach, mutta piirikunnan kaksi sivukonttoria sijaitsevat Rüdesheim am Rheinissä ja Idsteinissä. Piirikunta perustettiin vuonna 1977 yhdistämällä Rheingaukreis ja Untertaunuskreis. Piirikunnan väkirikkain kaupunki on Taunusstein.

## Lähteet

## Aiheesta muualla

* Piirikunnan verkkosivut
Vogelsbergkreis

**Vogelsbergkreis** on piirikunta Saksan Hessenin osavaltion Gießenin hallintopiirissä. Piirikunnan pinta-ala on 1&nbsp;458,91 neliökilometriä, ja siihen kuuluu 19 kuntaa. Vuoden 2020 lopussa piirikunnan väkiluku oli 105&nbsp;506 asukasta. Vogelsbergkreis on Hessenin harvaanasutuin piirikunta. Sen väestötiheys on 72 asukasta neliökilometrillä, kun koko osavaltiossa vastaava luku on 297. Piirikunnan pääkaupunki on Lauterbach.

## Lähteet

## Aiheesta muualla

* Piirikunnan verkkosivut
Waldeck-Frankenbergin piirikunta

**Waldeck-Frankenbergin piirikunta** () on piirikunta Saksan Hessenin osavaltion Kasselin hallintopiirissä. Sen pinta-ala on 1&nbsp;848,70 neliökilometriä ja siihen kuuluu 22 kuntaa. Piirikunta on pinta-alaltaan Hessenin suurin ja toiseksi harvaanasutuin Vogelsbergkreisin jälkeen. Vuoden 2020 lopussa piirikunnan väkiluku oli 156&nbsp;528 asukasta. Piirikunnan pääkaupunki on Korbach.

Piirikunnan maisemalle on ominaista suurten metsien peittämä matala vuoristo ja Ederjoki, joka Waldeckin kohdalla muodostaa Saksan toiseksi suurimman tekojärven, Ederseen. Piirikunnan väestöstä noin 76 prosenttia on protestantteja ja 15 katolisia; ulkomaalaisten osuus on noin 5,1 prosenttia.

## Lähteet

## Aiheesta muualla

* Piirikunnan verkkosivut
Jaana Ala-Huissi

**Jaana Ala-Huissi** (9. marraskuuta 1964 Kurikka – 13. heinäkuuta 2020) oli suomalainen äidinkielen opettaja, kirjailija ja toimittaja.

Koulutukseltaan Ala-Huissi oli filosofian maisteri sekä äidinkielen ja kirjallisuuden opettaja. 

Ala-Huissi oli freelance-toimittaja 1980-luvun alusta asti ja kirjoitti muun muassa *[[Opettaja (lehti)|Opettajaan]]*, kaupunkilehti *Epariin*, *Luokanopettajaan* ja kirjoitti novelleja Reuna-kustantamon kokoelmiin. Kirjailijana häntä kiehtoi kansanperinne, pohjalainen maisema ja kummitusjutut.

Ala-Huissi kiinnostui kirjoittamisesta viisivuotiaana karattuaan salaa kirjastoautolle, ja yhdeksänvuotiaana hän oli kirjoittanut ensimmäisen elämäkertansa.

Ala-Huissi harrasti teatteria, keramiikkaa, grafiikkaa ja suunnistusta.

## Teokset ja novellikokoelmat, joissa mukana

**Myllyn silimäs: Kansanperinnenäytelmä*. Ilmajoki-lehti, 2002.
**Hotelli Ikuisuus: Kauhutarinoita.* Yhdessä Henry Ahon kanssa. Haamu, 2014. .
**Joulukalenteri: 24 jännityskertomusta...* (Toimittanut Juha Mäntylä.) Reuna, 2014. .
**Joulukalenteri: Lusijan tarinoita.* (Toimittanut Juha Mäntylä.) Reuna, 2015. .
**Joulukalenteri: Joku voi tulla ikkunan taa*. (Toimittanut Juha Mäntylä.) Reuna, 2016. .
**Vanhan maatalon salaisuus.* Haamu, 2018. .
**Verikuu – ja muita outoja tarinoita.* Kirjoitettu Mervi Heikkilän kanssa. Haamu, 2018. .

## Lähteet
Tiina Torkkeli

**Tiina Torkkeli** (s. 1969 Hyvinkää) on suomalainen kuvanveistäjä ja kuvataiteilija. Hän asuu Hyvinkäällä.

## Ura
Tiina Torkkeli opiskeli vuosina 1989–1992 Uudessakaarlepyyssä Svenska konstskolan i Nykarlebyssä ja Hyvinkään lasten ja nuorten kuvataidekoulussa 1980–1986. Torkkeli on ollut lasinsulatusopissa Lapinlahdella, kuvanveistäjä Laila Pullisella harjoittelijana 1998–2000 ja avustajana 2001 ja kuvanveistäjä Taru Mäntysellä harjoittelijana 1992. Pronssivalua hän on opiskellut keväällä 1993 ja ollut harjoittelijana Taidevalimo Kärkkäisellä 1998.

Torkkeli on osallistunut näyttelyihin vuodesta 1993 lähtien.

### Julkisia veistoksia
Hyvinkäällä on Torkkelin suunnittelema runoilija Elina Vaaran muistolaatta, joka on paljastettu vuonna 2003. Torkkelin metalliveistos *[[Sota ja rakkaus]]*, jolle etsittiin kauan sijoituspaikka, paljastettiin Hämeenlinnassa kesäkuussa 2019 Kirjastonpuistossa Pikkutorinkujan varrella. Lokakuussa 2022 paljatettiin Pietarsaressa Torkkelin veistos *Tupakkaenkeli*.

### Valokuvia julkisista veistoksista

Tiedosto:Tiina Torkkeli Elina Vaaran muistolaatta 2003.JPG|*Elina Vaaran muistolaatta*, 2003, Hyvinkää.
Tiedosto:Punainen lanka by Tiina Torkkeli 2013 Kokkola.JPG|*Punainen lanka*, 2013 (2005), Kokkola.
Tiedosto:Tiina Torkkeli Sota ja rakkaus 2019.jpg|*Sota ja rakkaus*, 2019, Vammala.
Tiedosto:Sota ja rakkaus by Tiina Torkkeli 1.JPG|*[[Sota ja rakkaus]]*, 2019, Hämeenlinna.
Tiedosto:Tiina Torkkeli Ritariratsut 2020.jpg|*Ritariratsut*, 2020, Vammala.
Tiedosto:Tupakkaenkeli.jpg|*Tupakkaenkeli*, 2022, Pietarsaari.


## Lähteet
Werra-Meißner-Kreis

**Werra-Meißner-Kreis** on piirikunta Saksan Hessenin osavaltion Kasselin hallintopiirissä. Piirikunnan pinta-ala on 1&nbsp;024,83 neliökilometriä, ja siihen kuuluu 16 kuntaa. Vuoden 2020 lopussa piirikunnan väkiluku oli 100&nbsp;046 asukasta. Piirikunnan pääkaupunki on Eschwege.

## Lähteet

## Aiheesta muualla

* Piirikunnan verkkosivut
Wetteraukreis

**Wetteraukreis** on piirikunta Saksan Hessenin osavaltion Darmstadtin hallintopiirissä. Piirikunnan pinta-ala on 1&nbsp;100,66 neliökilometriä, ja siihen kuuluu 25 kuntaa. Vuoden 2020 lopussa piirikunnan väkiluku oli 310&nbsp;460 asukasta. Piirikunnan pääkaupunki on Friedberg. Wetteraukreis muodostettiin vuonna 1972 yhdistämällä Büdingenin ja Friedbergin piirikunnat.

## Lähteet

## Aiheesta muualla

* Piirikunnan verkkosivut
Ry Russo-Young

**Ry Russo-Young** (s. 16. marraskuuta 1981 New York) on yhdysvaltalainen elokuvaohjaaja, joka asuu Los Angelesissa. 

Russo-Young on syntynyt ja käynyt koulunsa New Yorkissa. Hän alkoi 23-vuotiaana kirjoittaa käsikirjoitusta elokuvaan *Orphans*. Hän oli päättänyt filmata sen ilman tuotantoyhtiöiden tukea, joten juoni oli pidettävä yksinkertaisena.

Russo-Young tunnetaan itsenäisistä elokuvanäkemyksistään sekä uudenlaisista, ajatuksellisista ja visuaalisesti hienostuneista ohjauksista. Hän ohjasi vuonna 2019 Metro-Goldwyn-Mayerin ja Warner Bros.:n yhteistuotantona tehdyn filmin *[[The Sun Is Also a Star]]*. Opiskellessaan kamerankäyttöä hän ohjasi lyhytelokuvia sekä teki täyspitkät elokuvat *You Won't Miss Me* ja *Before I Fall*. Näiden jatkoksi Russo-Young kehittää tuottaja Neal Moritzin kanssa elokuvaa *Nightlife*. Dorothy Fortenberryn kirjoittama tarina kertoo naispuolisesta poliisista. Tämä seuraa kameleonttimaista taiteilijaa, joka osaa varastaa identiteettejä ja muuttaa radikaalisti ulkonäköään - ja joka on juuri muuttumassa sarjamurhaajaksi.

## Ohjaukset
* 2003: *Babes in Toyland (Short)*
* 2005: *Marion (Short)*
* 2007: *Orphans*
* 2009: *You Wont Miss Me*
* 2012: *Nobody Walks*
* 2017: *Before I Fall*
* 2018: *Everything Sucks!* (Episodit: "What the Hell's a Zarginda?", "Sometimes I Hear My Voice" ja "Cheesecake to a Fat Man")
* 2018: *Sweetbitter* (Episodi: "Weird Night")
* 2018: *Cloak & Dagger* (Episodi: "Princeton Offense")
* 2019: *[[The Sun Is Also a Star]]*
* Tulossa: *Nightlife*

## Lähteet

## Aiheesta muualla
*
Luettelo Kim Il-sungin teoksista

Tämä on **luettelo Kim Il-sungin teoksista**.

## Suomennetut teokset
Tärkeinä pidetyt teokset (mukaan) on korostettu.

## Katso myös
* Kim Il-sung

## Lähteet
*
*
*
*
*
*
*
*
*
*
*
*
*
*
*
*
*
*
*
*
*
*
*
*
*
*
*
*
*
*
*
*
*
*
*
*
*
*
*
*
*
*
*
*
*
*

## Kirjallisuutta
*
*
*

## Aiheesta muualla
*E-kirjasto&nbsp;– Suomen Juche-aatteen opintoyhdistys
*Teoksia&nbsp;– *Publications of the DPRK*
Rakennusalan työvälinemuseo

**Rakennusalan työvälinemuseo** oli erikoismuseo Kirkkonummella. Siellä oli työvälineitä 1800-luvulta tähän päivän saakka. Se toimi aiemmin kaksikerroksisessa rakennuksessa, joka sijaitsee Hotelli Nuuksion yhteydessä. Nykyisin museo on suljettu ja kokoelmat ovat osa Työväenmuseo Werstaan kokoelmia. 

## Lähteet

## Aiheesta muualla
* Uudenmaan museo-opas
Paalijärvi

**Paalijärvi** voi tarkoittaa seuraavia:
* Paalijärvi, kylä Riihimäellä
* Paalijärvi, kylä Alajärvellä
* Paalijärvi, järvi Alajärvellä
* Paalijärvi, järvi Riihimäellä
* Paalijärvi, järvi Tampereen, Kangasalan ja Oriveden rajalla
FAS (ohjelmointikieli)

**FAS-kieli** oli Valtion tietokonekeskuksen (VTKK) vuosina 1967–1969 kehittämä ohjelmointikieli. Kieli oli tarkoitettu tarkoitettu kaupallis-hallinnollisiin ohjelmointitehtäviin. 

Kielen nimi tulee sanoista "Fortran/Assembler", ja sillä käännettiin ensimmäiset ohjelmat jouluaattona 1969. Virallinen julkaisu tapahtui seuraavana vuonna. Kielen kehittämiseen lähdettiin osin, koska PL/1 -ohjelmointikieleen oltiin tyytymättömiä. Hankkeen rahoittajana oli valtiovarainministeriö. Kielen kehitystä johti Tuomas Kotovirta. Kieli pyrittiin tekemään laitteistoriippumattomaksi, mutta toteutettiin ensin IBM Systeemi 360 -tietokoneille.

Vuonna 1971 FASia määrättiin käytettäväksi VTKK:ssa hallinnollisissa tehtävissä. ISO Fortran IV -kieltä käytettiin yhä tieteellis-teknisissä tehtävissä. Vuonna 1972 tehdyn tutkimuksen mukaan FAS-ohjelmien kirjoittaminen oli nopeampaa kuin Assembly-kielellä, lauseita tarvittiin vähemmän, kielen havainnollisuus oli parempi ja testaus nopeampaa ja vähemmän prosessoriaikaa vievää.

Kieli saatiin alkuvuosina käyttöön IBM:n koneiden lisäksi ainakin Data General Nova -tietokoneille, ja sitä myytiin koti- ja ulkomaisille käyttäjille. Vuonna 1976 FAS tuotiin suomalaiselle TDS8 -pientietokoneelle ja vuonna 1980 VAX-11 -tietokoneille.

## Katso myös

* Valtion tietokonekeskus

## Lähteet
Kimppakyytikytät

**Kimppakyytikytät** () on vuonna 2019 ensi-iltansa saanut toimintakomediaelokuva, jonka on ohjannut Michael Dowse. Sen pääosia esittää Kumail Nanjiani, Dave Bautista, Iko Uwais, Natalie Morales, Betty Gilpin, Jimmy Tatro, Mira Sorvino, ja Karen Gillan.

## Lähteet

## Aiheesta muualla
*
Eurajoen VPK

**Eurajoen Vapaaehtoinen Palokunta Ry** eli lyhyesti **Eurajoen VPK** on perustettu vuonna 1927.  Se on yksi kolmesta vapaaehtoisvoimin toimivasta sopimuspalokunnasta Eurajoella. Palokunta toimii Eurajoen keskustaajamassa. Eurajoen VPK:lla on palokuntasopimus Satakunnan Pelastuslaitoksen kanssa ja VPK toimii Eurajoen kunnassa ensilähdön sopimuspalokuntana.

Eurajoen VPK:ssa on neljä eri osastoa. Hälytysosasto, Nuoriso-osasto, Naisosasto sekä Veteraaniosasto. Jäseniä Eurajoen VPK:ssa on n 80 hlö.

Eurajoen VPK:lla on paloasema, asema no. 22, Eurajoen keskustassa, osoitteessa Linnaintie 5. Paloasemalla on koulutustilat sekä huolto- ja pesutilat.

## Kalusto

## Lähteet
*Eurajoen VPK:n kotisivut
He Bingjiao

**He Bingjiao** (, s. 21. maaliskuuta 1997 Lianyungang, Jiangsu) on kiinalainen entinen sulkapalloilija ja olympiamitalisti.

He aloitti ammattilaisuransa 2009 ja ensimmäiseen kansainväliseen turnaukseen hän osallistui vuonna 2013. Hän voitti ensimmäisen BWF:n alaisen turnauksen heti vuonna 2013, kun hän voitti Vietnamin avoimen turnauksen. Hänellä on yhteensä kahdeksan BWF:n alaisen turnauksen voittoa (tilanne huhtikuussa 2020). Huhtikuussa 2020 Chen oli BWF:n naisten kaksinpelirankingin kahdeksas.

Pariisin olympialaisissa 2024 hän saavutti olympiahopeaa kaksinpelissä. Finaaliottelussa hän hävisi eteläkorealaiselle An Se-youngille. Pariisin olympialaisten finaali oli hänen uransa viimeinen kansainvälinen ottelu sulkapallossa.

## Lähteet
Madison Beerin diskografia

Tämä artikkeli on amerikkalaisen laulajan Madison Beerin diskografiasta.

## Studioalbumit
*
*
*
## EP:t
*

## Singlet
* ”Melodies” (2013)
* ”Unbreakable” (2014)
* ”All for Love” (2015)
* ”Something Sweet” (2015)
* ”Dead” (2017)
* ”Say It to My Face” (2017)
* ”Pop/Stars” (K/DA, 2018)
* ”Hurts Like Hell” (Offsetin kanssa, 2018)
* ”All Day and Night” (Jax Jonesin ja Martin Solveigin kanssa, 2019)
* ”Dear Society” (2019)
* ”Good in Goodbye” (2020)
* ”Selfish” (2020)
* ”Stained Glass” (2020)
* ”Baby” (2020)
* ”Boyshit” (2020)
* ”Carried Away” (Surf Mesan kanssa) (2021)
* ”Reckless” (2021)
* ”Dangerous” (2022)
* ”Showed Me (How I Fell in Love with You)” (2022)
* ”Home to Another One” (2023)
* ”Spinnin” (2023)
* ”Make You Mine” (2024)
* ”15 Minutes” (2024)
* ”Yes Baby” (2025)
* ”Bittersweet” (2025)
* "Bad Enough" (2026)

## Lähteet
Hannele Anttila

**Merja Hannele Anttila** (myöh. **Kahtola**, s. 15. syyskuuta 1950 Asikkala) on suomalainen yleisurheilija, joka saavutti 1960-luvun lopulla SM-mitaleja korkeushypyssä. Hän edusti Suomea yhdessä maaottelussa. Kotimaassa hän edusti vuoteen 1970 Asikkalan Raikasta ja sen jälkeen Lahden Urheilijoita.

Anttila saavutti korkeushypyssä Kalevan kisoissa hopeaa vuonna 1968 sekä sijoittui yhdeksänneksi vuosina 1970 ja 1971. Hän voitti korkeushypyssä sisäratojen Suomen-mestaruuden vuonna 1969. Hän kilpaili kolmimaaottelussa Ranskaa ja Tanskaa vastaan Pietarsaaressa heinäkuussa 1967.

Anttilan ennätys korkeushypyssä on 159&nbsp;cm, jonka hän teki Heinolassa lokakuussa 1967 ja jota hän sivusi vuonna 1969.

## Lähteet
Anna-Liisa Ojatalo

**Anna-Liisa Leila Ojatalo** (s. 2. helmikuuta 1948 Himanka) on suomalainen yleisurheilija, joka saavutti 1960-luvun lopulla yhden SM-mitalin korkeushypyssä. Hän edusti Himangan Urheilijoita.

Ojatalo saavutti korkeushypyssä Kalevan kisoissa pronssia vuonna 1968 sekä sijoittui neljänneksi vuonna 1965, kuudenneksi vuosina 1966, 1967 ja 1971 sekä seitsemänneksi vuosina 1969 ja 1970.

Ojatalon ennätys korkeushypyssä on 163&nbsp;cm, jonka hän teki Himangalla elokuussa 1968.

## Lähteet
Stina Dahlström

**Stina Harriet Marita Dahlström** (s. 29. helmikuuta 1952 Helsinki) on suomalainen yleisurheilija, joka saavutti SM-mitaleja korkeushypyssä. Hän edusti Herttoniemen Urheilijoita.

Dahlström saavutti korkeushypyssä Kalevan kisoissa pronssia vuonna 1970 ja sijoittui kuudenneksi vuonna 1969. Hän voitti korkeushypyssä sisäratojen Suomen-mestaruuden vuonna 1970 sekä saavutti hopeaa vuonna 1969 ja pronssia vuonna 1968.

Dahlströmin ennätys korkeushypyssä on 162&nbsp;cm, jonka hän teki Turussa elokuussa 1970.

## Lähteet
Auli Virta

**Auli Hillevi Virta** (s. 18. huhtikuuta 1951 Pori) on suomalainen yleisurheilija, joka saavutti SM-mitaleja 1960- ja 1970-lukujen vaihteessa. Hän edusti Koiviston Iskua.

Virta saavutti Kalevan kisoissa viisiottelussa hopeaa vuonna 1969 ja sijoittui kuudenneksi vuonna 1967. Hän saavutti Kalevan kisoissa pronssia 200 metrin aitajuoksussa vuonna 1968 ja korkeushypyssä vuonna 1970. Pituushypyssä hän sijoittui Kalevan kisoissa kuudenneksi vuonna 1968 ja yhdeksänneksi vuonna 1970.

Virran ennätyksiä ovat 200 metrin aitajuoksussa 29,9&nbsp;s vuodelta 1968 sekä korkeushypyssä 163&nbsp;cm ja pituushypyssä 547&nbsp;cm vuodelta 1970.

## Lähteet
Taimi Pitkänen

**Taimi Liisa Annikki Heinäaho** (o.s. **Pitkänen**, 5. syyskuuta 1935 Sortavalan maalaiskunta – 1. helmikuuta 2006) oli suomalainen yleisurheilija, joka saavutti 1950-luvulla korkeushypyssä yhden SM-mitalin ja edusti Suomea yhdessä maaottelussa. Kotimaassa hän edusti Saarijärven Pullistusta.

Heinäaho saavutti korkeushypyssä SM-kilpailuissa pronssia vuonna 1955. Samana vuonna hän kilpaili Valkeakoskella maaottelussa Ruotsia vastaan.

Saarijärven juhannuskisoissa hän voitti korkeushypyn vuosina 1953 ja 1954 ja Keski-Suomen piirin mestaruuden vuosina 1952 ja 1954–1957. Vuosina 1953–1955 Heinäaho kuului maaotteluvalmennusrenkaaseen.

Heinäahon ennätys korkeushypyssä oli 152&nbsp;cm, jonka hän teki Karstulassa heinäkuussa 1955.

Heinäaho toimi Leivonmäen Etu-Ikolassa ja Havumäellä sekatavarakauppiaana. Heinäahon puoliso oli kestävyysjuoksija Viljo Heinäaho (1930–2014).

## Lähteet
Altenburger Land

**Altenburger Landin piirikunta** () on piirikunta Saksan Thüringenin osavaltiossa. Piirikunta on saanut nimensä samannimisen alueen mukaan. Ainoa Thüringenin piirikunta, johon Altenburger Land rajoittuu, on Greizin piirikunta lännessä; luoteessa piirikunta rajoittuu Saksi-Anhaltin Burgenlandkreisiin sekä Saksin Leipzigin, Mittelsachsenin ja Zwickaun piirikuntiin. Paikallishallinnollisesti piirikunta kuuluu Itä-Thüringenin suunnittelualueeseen ja on osa *Planungsgemeinschaft Ostthüringen*iä.

Altenburger Landin pinta-ala on 569,41 neliökilometriä ja väkiluku 87 807 asukasta. Pääkaupunki on Altenburg.

## Lähteet
Herman Lundborg

**Herman Bernhard Lundborg** (7. huhtikuuta 1868 Värmlanti, Ruotsi – 9. toukokuuta 1943 Östhammar, Upplanti, Ruotsi) oli ruotsalainen lääkäri ja rotubiologi.

## Elämäkerta
Lundborg valmistui vuonna 1895 Karoliinisesta instituutista pääaineenaan lääketiede ja vuonna 1903 tohtoriksi Uppsalan yliopistosta. Hänestä tuli 1903 psykiatrian ja neurologian dosentti sekä myöhemmin rotututkimuksen ja rotubiologian dosentti.

Lundborg tutki väitöskirjassaan “Die progressive Myoklonus-Epilepsie (Unverricht's Myoklonie)” periytyvää sairautta, jonka Heinrich Unverricht ensin kuvasi vuonna 1891. Sen lisäksi, että hän kuvasi taudin, hän myös jäljitti sairastuneen perheen 1700-luvulta lähtien. Hän päätteli, että perhe oli geneettisesti rappeutunut "epäviisaiden" ja mahdollisesti sisäsiittoisten avioliittojen takia. Nykyisin Lundborgin kuvaaman epilepsian muoto tunnetaan nimellä Unverricht-Lundborgin tauti.

Lundborg oli rotuhygienikko. 1900-luvun alussa akateemikot ja lainsäätäjät ajattelivat, etenkin Pohjois-Euroopassa ja Yhdysvalloissa, että eugeeniikka voisi parantaa yhteiskunnan biologista pohjaa. Vuonna 1922 Ruotsi perusti uuden viraston, Rotubiologian tutkimuslaitoksen, jonka johtajaksi nimitettiin Lundborg. Hänen johdollaan instituutti alkoi kerätä runsaasti tilastotietoja ja valokuvia ruotsalaisen rodun kartoittamista varten.

## Teokset
* *Die progressive Myoklonus-Epilepsie (Unverricht's Myoklonie)*. Uppsala, 1903. Verkossa

## Lähteet
Eichsfeld (piirikunta)

**Eichsfeldin piirikunta** (, [ˈaɪksfɛlt]) on piirikunta Saksan Thüringenin osavaltion luoteisosassa.
Piirikunnan pinta-ala on 943,07 neliökilometriä ja väkiluku 100 380 asukasta. Pääkaupunki on Heilbad Heiligenstadt. Suurin osa alueen kylistä kuuluu historialliseen Eichsfeldin seutuun.
Marja-Liisa Velling

**Marja-Liisa Velling** (s. 19. syyskuuta 1948 Ruokolahti) on suomalainen yleisurheilija, joka saavutti 1960-luvun lopulla yhden SM-mitalin korkeushypyssä. Hän edusti Simpeleen Urheilijoita.

Velling saavutti korkeushypyssä Kalevan kisoissa pronssia vuonna 1968 sekä sijoittui 11:nneksi vuonna 1969.

Vellingin ennätys korkeushypyssä on 160&nbsp;cm, jonka hän teki Kajaanissa syyskuussa 1968.

## Lähteet
Gotha (piirikunta)

**Gothan piirikunta** () on piirikunta Saksan Thüringenin osavaltion läntisessä keskiosassa.
Piirikunnan pinta-ala on 936,08 neliökilometriä ja väkiluku 135 452 asukasta. Pääkaupunki on Gotha.

Piirikuntaa ympäröivät pohjoisessa Unstrut-Hainich-Kreis, koillisessa Sömmerdan piirikunta, idässä piiritön Erfurtin kaupunki, kaakossa Ilm-Kreis, lounaassa Schmalkalden-Meiningen ja lännessä Wartburgkreis.
Markus Ojanperä

**Markus Ojanperä** (s. 4. kesäkuuta 1983 Seinäjoki) on suomalainen uransa lopettanut pesäpalloilija. Hän pelasi Superpesiksessä kausina 2001–2013. Ojanperän urallaan edustamia seuroja olivat Seinäjoen Maila-Jussit, Nurmon Jymy ja Seinäjoen JymyJussit. Nurmon Jymyssä pelatessaan Ojanperä saavutti SM-hopeamitalin kaudella 2005. Hän pelasi urallaan 92 Superpesiksen runkosarjaottelua, joissa löi yhden kunnarin ja kymmenen tavallista juoksua, toi 44 juoksua ja keräsi 261 kärkilyöntiä. 21 pelaamassaan Superpesiksen pudotuspeliottelussa Ojanperä löi yhden juoksun, toi kaksi juoksua ja keräsi 42 kärkilyöntiä. Neljässä pelaamassaan Superpesiksen karsintasarjan ottelussa Ojanperä toi kaksi juoksua ja keräsi 22 kärkilyöntiä.

## Lähteet

* http://www.pesiksenmaailma.fi/index.php/pelaajakortit?pelaajaid=1497&view=pelaajakortti
* https://www.pesis.fi/pesis-info/historia/mitalistit/ 
### Viitteet